钦定古今图书集成/理学汇编/经籍典/第088卷 > 日知录 > 《凡易之情》
## 钦定古今图书集成/理学汇编/经籍典/第088卷 > 日知录 > 《凡易之情》

爱恶相攻，远近相取，情伪相感，人心之至变也。于何
知之？以其辞知之。将叛者其辞惭，中心疑者其辞枝。
吉人之辞寡，躁人之辞多，诬善之人其辞游，失其守
者其辞屈，听其言也，观其眸子，人焉廋哉？是以圣人
设卦以尽情伪。夫诚于中，必形于外，君子之所以知
人也。百物而为之备，使民知神奸，先王之所以铸鼎
也。故曰：“作《易》者，其有忧患乎？”周身之防，御物之智，其
全于是矣。